da da en hbs_lat en en da da en da af en de en en en da en da da da da da da
Spil: Hvilken vej peger pilen?
Instruktion: Du skal benytte de 4 piletaster: op, ned, til højre og til venstre. Hvis du er på mobil, benyt da swipe. Spillet varer 2 minutter, og det gælder om at ramme så mange rigtige som muligt. Fejltryk eller lang tid, inden man trykker på en piletast, giver fradrag i dine point. Når spillet er ovre, vises dit resultat, og du har mulighed for at prøve igen.
Tryk START, eller læs nedenfor, hvorfor det virker.
Spillet er slut, sådan klarede du dig:
Prøv igen eller læs nedenfor hvorfor det virker:
Hvorfor virker denne opmærksomhedstræning? (Hvilken vej peger pilen?)
Du træner i at fokusere opmærksomheden på en bestemt ting og hæmme de andre sanseindtryk. Uden træningen er man tilbøjelig til at vælge det samlede pilebillede som retning eller den retning, pilebilledet bevæger sig. Med træningen kan du lære at fokusere opmærksomheden på pilespidsen og undgå at bruge opmærksomhed på det andet.
Det betyder, at du i den virkelige verden vil blive i stand til for eksempel at fokusere opmærksomheden på den bog, du er ved at læse, og hæmme de sanseindtryk, du får, når andre siger noget til dig, mens du læser. Eller du vil kunne fokusere opmærksomheden på dit arbejde, selvom kæresten lige har slået op. Det kunne også være i forbindelse med eksamen. Mange bliver nervøse eller angste i eksamenssituationer. De fokuserer opmærksomheden på nervøsiteten, de svedige hænder, om man nu kan huske det, man skal, og så videre. Med denne opmærksomhedstræning vil du kunne blive frigjort for nervøsitet og angst, fordi du vil blive i stand til bevidst at hæmme alle disse forstyrrelser og fokusere opmærksomheden på det, det drejer sig om: eksamenen. Jeg kunne nævne mange andre eksempler, men princippet er det samme.
Hvis du er interesseret i at blive mere glad, så benyt denne opmærksomhedstræning.
Er du interesseret i andre og lignende hjernetræningsprogrammer, se under links.
Klik her, hvis du ønsker mere generel information om opmærksomhedstræning.